CELEX: 32021D0258
Language: lv
Date: 2021-02-18 00:00:00
Title: Padomes Lēmums (KĀDP) 2021/258 (2021. gada 18. februāris), ar ko groza Lēmumu 2011/101/KĀDP par ierobežojošiem pasākumiem saistībā ar situāciju Zimbabvē

19.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 58/51
               
            
         PADOMES LĒMUMS (KĀDP) 2021/258
         (2021. gada 18. februāris),
         ar ko groza Lēmumu 2011/101/KĀDP par ierobežojošiem pasākumiem saistībā ar situāciju Zimbabvē
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2011. gada 15. februārī pieņēma Lēmumu 2011/101/KĀDP (1) par ierobežojošiem pasākumiem saistībā ar situāciju Zimbabvē.
                  
               
                     (2)
                  
                  
                     Padome Lēmumu 2011/101/KĀDP ir pārskatījusi, ņemot vērā politisko situāciju Zimbabvē.
                  
               
                     (3)
                  
                  
                     Ierobežojošie pasākumi būtu jāpagarina līdz 2022. gada 20. februārim. Padomei tie būtu pastāvīgi jāpārskata, ņemot vērā politiskās un drošības situācijas attīstību Zimbabvē.
                  
               
                     (4)
                  
                  
                     No personu un vienību saraksta Lēmuma 2011/101/KĀDP I pielikumā būtu jāsvītro ieraksts par vienu mirušu personu. Attiecībā uz trim personām un vienu vienību minētajā pielikumā ierobežojošie pasākumi būtu jāatjauno, un attiecībā uz divām personām būtu jāatjaunina minētajā pielikumā iekļautā identifikācijas informācija un pamatojums iekļaušanai sarakstā. Attiecībā uz trim personām, kas uzskaitītas minētā lēmuma II pielikumā, būtu jāatjauno ierobežojošo pasākumu apturēšana, un viena mirusī persona no minētā lēmuma II pielikuma būtu jāsvītro.
                  
               
                     (5)
                  
                  
                     Tāpēc Lēmums 2011/101/KĀDP būtu attiecīgi jāgroza,
                  
               IR PIEŅĒMUSI ŠO LĒMUMU.
         
            1. pants
            Lēmumu 2011/101/KĀDP groza šādi:
            
                        1)
                     
                     
                        lēmuma 10. pantu aizstāj ar šādu:
                        
                           “10. pants
                           
                              1.   Šis lēmums stājas spēkā tā pieņemšanas dienā.
                           
                           
                              2.   Šo lēmumu piemēro līdz 2022. gada 20. februārim.
                           
                           
                              3.   Šā lēmuma 4. panta 1. punktā un 5. panta 1. un 2. punktā minētie pasākumi, ciktāl tos piemēro II pielikumā uzskaitītajām personām, tiek apturēti līdz 2022. gada 20. februārim.
                           
                           
                              4.   Šo lēmumu pastāvīgi pārskata un atjauno vai attiecīgi groza, ja Padome uzskata, ka tā mērķi nav sasniegti.”;
                           
                        
                     
                  
                        2)
                     
                     
                        lēmuma I pielikumu aizstāj ar šā lēmuma I pielikumu;
                     
                  
                        3)
                     
                     
                        lēmuma II pielikumu groza tā, kā izklāstīts šā lēmuma II pielikumā.
                     
                  
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2021. gada 18. februārī
            
               
                  Padomes vārdā –
               
               
                  priekšsēdētāja
               
               A. P. ZACARIAS
            
         
         
            (1)  Padomes Lēmums 2011/101/KĀDP (2011. gada 15. februāris) par ierobežojošiem pasākumiem pret Zimbabvi (OV L 42, 16.2.2011., 6. lpp.).
      
      
         
            I PIELIKUMS
            PERSONAS UN VIENĪBAS, KAS MINĒTAS 4. UN 5. PANTĀ
            I.   Personas
            
                         
                     
                     
                        Uzvārds, vārds (un iespējamie pieņemtie vārdi)
                     
                     
                        Identifikācijas informācija
                     
                     
                        Iekļaušanas pamatojums
                     
                  
                        2.
                     
                     
                        MUGABE, Grace
                     
                     
                        Dzimusi: 23.7.1965.
                        Pase: AD001159
                        ID 63-646650Q70
                     
                     
                        
                           ZANU-PF (Zimbabves Āfrikas Nacionālās savienības – Patriotiskās frontes) sieviešu līgas bijusī sekretāre, iesaistīta darbībās, kas būtiski apdraud demokrātiju, cilvēktiesību ievērošanu un tiesiskumu. 2002. gadā pārņēma Iron Mask Estate, iespējams, lai nelikumīgi gūtu lielu peļņu no dimantu ieguves.
                     
                  
                        5.
                     
                     
                        CHIWENGA, Constantine
                     
                     
                        Viceprezidents
                        Zimbabves aizsardzības spēku bijušais komandieris, atvaļināts ģenerālis, dzimis: 25.8.1956.
                        Pase: AD000263
                        ID 63-327568M80
                     
                     
                        Viceprezidents un Zimbabves aizsardzības spēku bijušais komandieris. Kopējās operatīvās vadības loceklis un piedalās represīvas valsts politikas veidošanā vai vadīšanā. Izmantoja armiju, lai atņemtu lauku saimniecības. 2008. gada vēlēšanu laikā bija galvenais ar prezidenta vēlēšanām saistītās vardarbības ierosinātājs.
                     
                  
                        7.
                     
                     
                        SIBANDA, Phillip Valerio (jeb Valentine)
                     
                     
                        Zimbabves aizsardzības spēku komandieris
                        Zimbabves valsts armijas bijušais komandieris, ģenerālis, dzimis: 25.8.1956. vai 24.12.1954.
                        ID 63-357671H26
                     
                     
                        Zimbabves aizsardzības spēku komandieris un Zimbabves valsts armijas bijušais komandieris. Vecākā armijas amatpersona, saistīts ar valdību un piedalās valsts represīvās politikas veidošanā vai vadīšanā.
                     
                  II.   Vienības
            
                         
                     
                     
                        Nosaukums
                     
                     
                        Identifikācijas informācija
                     
                     
                        Iekļaušanas pamatojums
                     
                  
                        1.
                     
                     
                        Zimbabwe Defence Industries
                     
                     
                        
                           10th floor, Trustee House, 55 Samora Machel Avenue, PO Box 6597, Harare, Zimbabve.
                     
                     
                        Saistīta ar Aizsardzības ministriju un valdības ZANU-PF frakciju.
                     
                  
      
      
         
            II PIELIKUMS
            Lēmuma 2011/101/KĀDP II pielikumā svītro ierakstu par šādu personu:
            
                        “4.
                     
                     
                        
                           Shiri, Perence (jeb Bigboy) Samson Chikerema”.